da en da nl ca da da da es da da da da da da da da da da de da da da da de da da da da da da da da da da da da da nl da en da da es nl da
Fødevarestyrelsen finder ulovlige mink på Djursland | Fødevarestyrelsen
14.2.2022 17:19:34 CET | Fødevarestyrelsen
En minkavler i det nordøstlige Djursland bliver nu efterforsket af politiet efter fund af 119 mink.
Efter en anmeldelse af ulovligt minkhold var Fødevarestyrelsen i dag på uanmeldt besøg i en tidligere minkfarm i det nordøstlige Djursland. Her fandt Fødevarestyrelsens dyrlæge og politiet 119 mink i burene. Fødevarestyrelsen har en skærpet opmærksomhed på ulovligt hold af mink, indtil det igen er sundhedsmæssigt forsvarligt at genoptage minkavl i Danmark.
Det har ikke været tilladt at have mink i Danmark siden 29. december 2020, med mindre der er tale om et hobbyhold på maksimalt fem mink.
'Det er tredje gang vi finder et ulovligt minkhold. Når vi ser, at en tidligere avler holder 119 mink i almindelige minkbure, så vurderer vi, at det drejer sig om et erhvervsmæssigt opdræt. Det er ulovligt, og derfor vil vi overdrage sagen til politiet for nærmere efterforskning, siger chef for Fødevarestyrelsens Veterinærrejsehold, Majbritt Birkmose, der tilføjer, at Fødevarestyrelsen reagerer på alle former for tip om muligt hold af ulovlige mink.
Minkavleren fik tidligere på dagen et påbud om straks at aflive alle mink, som han ikke har efterkommet. Fødevarestyrelsen afliver minkene mandag aften, og får dem kørt til destruktion.
Fødevarestyrelsen har i forbindelse med dagens besøg i minkfarmen taget prøver, som skal vise, om minkene er smittet med Covid-19, eller om de bærer antistoffer, som vil være et tegn på, at de har været smittet.
Da sagen nu bliver efterforsket af politiet, har Fødevarestyrelsen ikke kommentarer til dagens aktion.
Kontaktnummer til Fødevarestyrelsens pressevagt er 22 84 48 34
72 27 69 00​http://www.foedevarestyrelsen.dk/
Følg pressemeddelelser fra Fødevarestyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Fødevarestyrelsen
Nu kommer mørket: Husk D-vitamin hver dag3.10.2022 13:51:20 CEST | Pressemeddelelse
Knap hver 5. dansker, der ikke tager vitamintilskud, har mangel på D-vitamin om foråret. Fødevarestyrelsen anbefaler, at alle fra 4 år tager D-vitamin fra begyndelsen af oktober til og med april.
Fugleinfluenza i Nordtyskland får konsekvenser i Sønderjylland14.9.2022 15:48:18 CEST | Pressemeddelelse
Et udbrud med fugleinfluenza i Nordfriesland, tæt ved den dansk-tyske grænse, lægger begrænsninger på danske fjerkræfolk i og omkring Rudbøl
Fødevarestyrelsen advarer mod fugleinfluenza14.9.2022 10:54:19 CEST | Pressemeddelelse
Fugleinfluenza breder sig lige nu blandt fuglevildt i naturen. Så pas på, du ikke spreder fugleinfluenza til dine høns eller andet fjerkræ, advarer Fødevarestyrelsen.
Pas på spisesvampens dobbeltgænger: Hvert år bliver mange forgiftet8.9.2022 12:19:46 CEST | Pressemeddelelse
Hvert år bliver svampejægere alvorligt syge, fordi de forveksler giftige svampe med spisesvampe. Fødevarestyrelsen opfordrer til at tjekke svampen grundigt, inden den ryger i stuvningen.
Fødevarestyrelsen kontrollerer malkekøernes klove1.9.2022 09:00:00 CEST | Pressemeddelelse
Lidelser i klovene er et stort problem for malkekøerne. De kommende måneder kontrollerer Fødevarestyrelsen dyrenes klovsundhed, og om køerne får den behandling, de skal have.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022